Λούκας Αλαμάν

Ο Λούκας Ιγνάθιο Αλαμάν υ Εσκαλάδα (Lucas Ignacio Alamán y Escalada, 18 Οκτωβρίου 1792 – 2 Ιουνίου 1853) ήταν  Μεξικανός συντηρητικός πολιτικός, υπουργός και ιστορικός συγγραφέας. Γεννήθηκε στο Γκουαναχουάτο του κεντρικού Μεξικού. Προερχόμενος από εξέχουσα οικογένεια της πόλεως αυτής (ευημερούσας λόγω των ορυχείων της), ήταν πολυταξιδεμένος και ιδιαιτέρως μορφωμένος. Υπήρξε αυτόπτης μάρτυρας των πρώτων συγκρούσεων στον Μεξικανικό Πόλεμο της Ανεξαρτησίας, όταν είδε τα στρατεύματα του ηγέτη των επαναστατών Μιγκέλ Ιδάλγο ι Κοστίγια να ρημάζουν τη γενέτειρά του πόλη, κάτι που διεμόρφωσε την ήδη συντηρητική πολιτική σκέψη του.Van Young, Eric: A Life Together: Lucas Alamán and Mexico, 1792-1853, Yale University Press, 2021, σσ. 54-55

Ο Αλαμάν διετέλεσε Υπουργός Εσωτερικών και Εξωτερικών του Μεξικού σε 5 διαφορετικές θητείες, με την πρώτη να αρχίζει στις 16 Απριλίου 1823 και την τελευταία να λήγει με τον θάνατό του τριάντα χρόνια αργότερα. `Εχει αποκληθεί ο «αρχι-αντιδραστικός της εποχής του ... που επεδίωκε να δημιουργήσει μια ισχυρή κεντρική κυβέρνηση, βασισμένη σε μια στενή συμμαχία μεταξύ του Στρατού, της διοικήσεως της Εκκλησίας και της τάξεως των γαιοκτημόνων».David A. Brading: The First America: The Spanish Monarchy, Creole Patriots, and the Liberal State, 1492–1867, Cambridge University Press, Νέα Υόρκη 1991, σελ. 642 Επίσης έχει συγκριθεί με τον Μέττερνιχ. Υπήρξε μία από τις ισχυρότερες φωνές υπέρ της ιδρύσεως ενός μοναρχικού πολιτεύματος στο Μεξικό.

Γράφηκε ότι ο Αλαμάν ήταν «αναμφίβολα η μείζων πολιτική και διανοητική μορφή του ανεξάρτητου πλέον Μεξικού μέχρι τον θάνατό του ... η καθοδηγός δύναμη αρκετών κυβερνήσεων και ένας δραστήριος προαγωγός της οικονομικής αναπτύξεως» της χώρας.Hale, Charles A.: Mexican Liberalism in the Age of Mora, 1821-1853, Yale University Press, New Haven 1968, σσ. 16-17 

Ο Λούκας Ιγνάθιο Αλαμάν απεβίωσε στην Πόλη του Μεξικού από πνευμονία σε ηλικία 60 ετών.

 Στη βιολογία 
Σε τρία είδη και ένα γένος φυτών έχει δοθεί το όνομα του Λούκας Ιγνάθιο Αλαμάν. Συγκεκριμένα, στο γένος ορχιδέας αλαμανία (Alamania, που έχει το μοναδικό είδος Alamania punicea), ενδημικό του Μεξικού, από τους La Llave & Lex.Nov. Veg. Descr. [La Llave & Lexarza] 2(Orchid. Opusc.): 31, 1825 (IK) και στα εξής είδη:

  Perezia alamani (DC.)-Hemsl.Biol. Cent.-Amer., Bot. 2: 255. 1881 (GCI)
 Jatropha alamanii Müll.Arg.Linnaea 34: 207. 1865 (IK)
 Colubrina alamanii G.DonGen. Hist. 2: 37. 1832 (IK)

Παραπομπές

Πηγές
 Το λήμμα «Αλαμάν Λουκάς» στη Νέα Ελληνική Εγκυκλοπαίδεια «Χάρη Πάτση», τόμος 3, σελίδα 565

Κατηγορία:Μεξικανοί πολιτικοί
Κατηγορία:Ιστορικοί του 19ου αιώνα